József Attila szerelmei és egy rendhagyó irodalomóra – így ünnepelnek az újbudai meNŐK

Különleges találkozásra hívunk benneteket április 11-én 11 órakor a magyar költészet napján. A Feneketlen-tónál, a Törőcsik Mari-emlékhely mellett Kiss Eszter, a Katona József Színház művésze tart inspiráló, kötetlen és közösségi irodalomórát az Újbudai meNŐK tagjaival.

A program során József Attila szerelmei köré font verscsokorral készülünk, és felelevenítjük a költő életének meghatározó érzelmi állomásait.

Az Újbudai meNŐK közül többen is elhozzák legkedvesebb verseiket, és mesélnek arról, miért fontosak számukra.
– Tana-Kovács Ági színművész
– Kovács M. Veronika újságíró
– Gréczi Emőke művészetszociológus

Csatlakozzatok ti is: hozzátok el bármely kedvenc verseteket, és osszátok meg velünk, miért áll közel a szívetekhez!

Ünnepeljük együtt a költészetet, a szavak erejét és a közösség élményét!